BEGRUNDELSE

Kommissionen fremlægger et forslag til Europa-Parlamentets og Rådets direktiv om ophævelse af Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler.

1. BAGGRUND FOR FORSLAGET

I december 2012 lancerede Kommissionen et program for målrettet og effektiv regulering[1] (REFIT) for at sikre et enkelt, klart, stabilt og forudsigeligt regelsæt for virksomheder, arbejdstagere og borgere.

I denne sammenhæng har Kommissionen forpligtet sig til at ophæve regler, som er blevet overflødige eller forældede.

Formålet med Rådets direktiv 93/5/EØF var at sikre, at Den Videnskabelige Komité for Levnedsmidler kunne arbejde effektivt ved at fremme videnskabelig støtte fra medlemsstaterne og ved at tilrettelægge samarbejdet med de relevante nationale organer om de videnskabelige spørgsmål vedrørende levnedsmiddelsikkerhed. Den Videnskabelige Komité for Levnedsmidler blev oprindeligt oprettet ved Kommissionens afgørelse 74/234/EØF[2] og efterfølgende erstattet af Den Videnskabelige Komité for Levnedsmidler oprettet ved Kommissionens afgørelse 95/273/EF[3] og til sidst erstattet af Den Videnskabelige Komité for Levnedsmidler oprettet ved Kommissionens afgørelse 97/579/EF[4].

Ifølge Europa-Parlamentets og Rådets forordning (EF) nr. 178/2002[5] er de videnskabelige opgaver, der hørte under Den Videnskabelige Komité for Levnedsmidler, blevet overtaget af den videnskabelige komité og panelerne under Den Europæiske Fødevaresikkerhedsautoritet (EFSA). Kommissionens afgørelse 97/579/EF om oprettelse af Den Videnskabelige Komité for Levnedsmidler blev efterfølgende ophævet ved Kommissionens afgørelse 2004/210/EF[6].

I henhold til forordning (EF) nr. 178/2002 er EFSA også blevet det ansvarlige organ, der skal fremme videnskabeligt samarbejde med medlemsstaterne og de relevante nationale organer på de områder, der hører under autoritetens kommissorium.

Rådets direktiv 93/5/EØF er derfor blevet forældet og bør ophæves.

Udformningen af Rådets direktiv kræver ikke de forklarende dokumenter, som er omtalt i den fælles politiske erklæring fra medlemsstaterne og Kommissionen af 28. september 2011[7].

Kommissionen opfordres til at vedtage dette forslag og straks fremsende det til Europa-Parlamentet, Rådet, Det Europæiske Økonomiske og Sociale Udvalg og til de nationale parlamenter.

2. BUDGETMÆSSIGE FØLGER

Forslaget får ingen følger for Unionens budget.

2014/0132 (COD)

Forslag til

EUROPA-PARLAMENTETS OG RÅDETS DIREKTIV

om ophævelse af Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 114,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg[8],

efter den almindelige lovgivningsprocedure, og

ud fra følgende betragtninger:

(1) Inden for rammerne for programmet for målrettet og effektiv regulering (REFIT) har Kommissionen forpligtet sig til et enkelt, klart, stabilt og forudsigeligt regelsæt for virksomheder, arbejdstagere og borgere.

(2) Rådets direktiv 93/5/EØF[9] var rettet mod at sikre, at Den Videnskabelige Komité for Levnedsmidler kunne arbejde effektivt ved at fremme den videnskabelige støtte fra medlemsstaterne til komitéen og ved at tilrettelægge samarbejdet med de relevante nationale organer om videnskabelige spørgsmål vedrørende fødevaresikkerhed.

(3) Efter Europa-Parlamentets og Rådets forordning (EF) nr. 178/2002[10] er Den Videnskabelige Komité for Levnedsmidlers opgaver, der refereres til i direktiv 93/5/EØF, blevet overført til Den Europæiske Fødevaresikkerhedsautoritet (EFSA) og er i dag fastsat ved forordning (EF) nr. 178/2002.

(4) Kommissionens afgørelse 97/579/EF[11] om oprettelse af Den Videnskabelige Komité for Levnedsmidler er blevet ophævet af Kommissionens afgørelse 2004/210/EF[12].

(5) I henhold til forordning (EF) nr. 178/2002 er EFSA også blevet det ansvarlige organ, der skal fremme videnskabeligt samarbejde med medlemsstaterne og de relevante nationale organer inden for de områder, der hører under EFSA's kommissorium. Det fastsættes særligt i artikel 22, i forordning (EF) nr. 178/2002, at EFSA skal handle i tæt samarbejde med de ansvarlige organer i medlemsstaterne, og at medlemsstaterne skal samarbejde med EFSA for at sikre, at denne kan varetage sit kommissorium.

(6) Rådets direktiv 93/5/EØF er derfor blevet forældet og bør ophæves —

VEDTAGET DETTE DIREKTIV:

Artikel 1

Rådets direktiv 93/5/EØF ophæves.

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den [last day of the 12th month following publication of this Directive in the Official journal of the European Union]. De tilsender straks Kommissionen disse love og bestemmelser, som ved vedtagelsen skal indeholde en henvisning til dette direktiv eller ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den […].

På Europa-Parlamentets vegne På Rådets vegne

Formand Formand

[1] COM(2012)746 final.

[2] Kommissionens afgørelse 74/234/EØF af 16. april 1974 om oprettelse af en videnskabelig komité for levnedsmidler (EFT L 136 af 20.5.1974, s. 1).

[3] Kommissionens afgørelse 95/273/EF af 6. juli 1995 om oprettelse af en videnskabelig komité for levnedsmidler (EFT L 167 af 18.7.1995, s. 22).

[4] Kommissionens afgørelse 97/579/EF af 23. juli 1997 om oprettelse af videnskabelige komitéer inden for forbrugersundhed og levnedsmiddelsikkerhed (EFT L 237 af 28.8.1997, s. 18).

[5] Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

[6] Kommissionens afgørelse 2004/210/EF af 3. marts 2004 om oprettelse af videnskabelige komitéer inden for forbrugersikkerhed, folkesundhed og miljø (EUT L 66 af 4.3.2004, s. 45).

[7] EUT C 369 af 17.12.2011, s. 14.

[8] EUT C […] af […], s. […].

[9] Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler (EFT L 52 af 4.3.1993, s. 18).

[10] Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

[11] Kommissionens afgørelse 97/579/EF af 23. juli 1997 om oprettelse af videnskabelige komitéer inden for forbrugersundhed levnedsmiddelsikkerhed (EFT L 237 af 28.8.1997, s. 18).

[12] Kommissionens afgørelse 2004/210/EF af 3. marts 2004 om oprettelse af videnskabelige komitéer inden for forbrugersikkerhed, folkesundhed og miljø (EUT L 66 af 4.3.2004, s. 45).